แบบ   ปค. 1
หนังสือรับรองการประเมินผลการควบคุมภายใน
เรียน
ผู้อำนวยการสำนักงานตรวจเงินแผ่นดินจังหวัดจันทบุรี/นายอำเภอแก่งหางแมว

 องค์การบริหารส่วนตำบลเขาวงกต   ได้ประเมินผลการควบคุมภายในสำหรับปีสิ้นสุด  วันที่  30  เดือนกันยายน  พ.ศ. 2561  ด้วยวิธีการที่หน่วยงานกำหนดซึ่งเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติ การควบคุมภายในสำหรับหน่วยงานของรัฐ พ.ศ. 2561 โดยมีวัตถุประสงค์เพื่อให้ความมั่นใจอย่างสมเหตุสมผลว่าภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผลประสิทธิภาพ ด้านการรายงานที่เกี่ยวกับการเงิน และไม่ใช่การเงินที่เชื่อถือได้ ทันเวลา และโปร่งใสรวมทั้งด้านการปฏิบัติตามกฎหมาย ระเบียบ และข้อบังคับที่เกี่ยวข้องกับการดำเนินงาน

จากผลการประเมินดังกล่าว  องค์การบริหารส่วนตำบลเขาวงกตเห็นว่าการควบคุมภายในของหน่วยงานมีความเพียงพอ ปฏิบัติตามอย่างต่อเนื่อง และเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ภายใต้การกำกับดูแลของ  นายอำเภอแก่งหางแมว

อย่างไรก็ดี มีความเสี่ยงและได้กำหนดปรับปรุงการควบคุมภายใน ในปีงบประมาณหรือปีปฏิทินถัดไป สรุปได้ดังนี้

1. ความเสี่ยงที่มีอยู่ที่ต้องกำหนดปรับปรุงการควบคุมภายใน 


1.1 ความเสี่ยงด้านความปลอดภัยในสถานที่ทำงานเรื่องระบบสุขภัณฑ์ในห้องน้ำชายและหญิงซึ่งเสี่ยงต่อความปลอดภัยในชีวิตประจำวันของผู้มาใช้บริการ


1.2 ความเสี่ยงมีลูกหนี้ภาษีโรงเรือนและภาษีป้ายค้างชำระเป็นจำนวนมาก


1.3 บุคลากรไม่เพียงพอ


1.4 เด็กไม่มีสนามเด็กเล่นเป็นพื้นที่เฉพาะทำให้ต้องเล่นภายนอกอาคารซึ่งไม่ได้มาตรฐานส่งผลให้เกิดอันตราย


2. การปรับปรุงควบคุมภายใน 


2.1 ดำเนินการเพิ่มโครงการปรับปรุงระบบสุขภัณฑ์ในแผนพัฒนาท้องถิ่นเพื่อดำเนินการซ่อมบำรุงในปีงบประมาณ พ.ศ. 2562


2.2 ทำหนังสือแจ้งผู้ค้างภาษีโรงเรือนและภาษีป้าย


2.3 ทำหนังสือแจ้งผู้อยู่ในข่ายต้องเสียภาษีโรงเรือนแจ้งให้นำเอกสารมายื่นประเมิน


2.4 เร่งสรรหาบุคลากรตำแหน่งว่างเพื่อรับโอนและบรรจุแต่งตั้งบุคคลตามแผนอัตรากำลัง


2.5 ดำเนินการเพิ่มโครงการจัดทำสนามเด็กเล่นในแผนพัฒนาท้องถิ่นเพื่อดำเนินการจัดทำในปีงบประมาณ พ.ศ. 2562





                                            .




        
           ( นายสุทัศน์    เสาวโร )





  นายกองค์การบริหารส่วนตำบลเขาวงกต




         วันที่   29  เดือนพฤศจิกายน พ.ศ.   2561
